**NAVODILA ZA IZPOLNJEVANJE OBRAZCA**

**ZAHTEVEK ZA ODSTOP OD OBVEZNOSTI ZA DENATURIRANJE ETILNEGA ALKOHOLA, OPROŠČENEGA PLAČILA TROŠARINE, ZA PROIZVODNJO RAZKUŽIL**

|  |  |
| --- | --- |
| Namen zahtevka | *Zahtevek predloži* **proizvajalec razkužil** *za namene pridobitve dovoljenja za odstop od obveznosti za denaturiranje etilnega alkohola, oproščenega plačila trošarine, za proizvodnjo razkužil, v skladu s 4. točko prvega odstavka 72. člena Zakona o trošarinah (Uradni list RS št. 47/16), kot začasni ukrep zaradi epidemije virusne okužbe SARS-CoV-2 (COVID-19).* |
| Davčna številka | *Vpiše se davčno številko vložnika zahtevka - proizvajalca razkužil.* |
| Naziv | *Vpiše se naziv firme oziroma ime in priimek vložnika zahtevka-proizvajalca razkužil.* |
| Naslov | *Vpiše se naslov vlagatelja zahtevka* - *proizvajalca razkužil.* |
| Kontaktna oseba in tel. številka | *Vpišejo se ime, priimek ter telefonska številka kontaktne osebe vložnika zahtevka.* |
| Elektronski naslov | *Vpiše se elektronski naslov kontaktne osebe vložnika zahtevka.* |
| Oseba odgovorna za proizvodnjo | *Vpiše se ime in priimek odgovorne osebe za proizvodnjo razkužila pri vložniku zahtevka.* |
| Lokacije poslovnih in drugih prostorov, ki se uporabljajo za proizvodnjo razkužil | *Vpiše se naslov lokacije poslovnih in drugih prostorov, ki jih bo vložnik zahtevka uporabljal za proizvodnjo razkužil.* |
| Okvirna količina etilnega alkohola v hl alk., ki bo porabljena za proizvodnjo razkužil | *Navede se okvirna količina etilnega alkohola v hl alk., ki jo bo vložnik zahtevka porabil za proizvodnjo razkužil.* |
| Normativ porabe etilnega alkohola / vol. % etilnega alkohola v proizvedenem razkužilu | *Navede se okviren normativ porabe etilnega alkohola za proizvodnjo razkužila (opis proizvodnje) in podatek o vol. % etilnega alkohola v proizvedenem razkužilu.* |
| Dobavitelj etilnega alkohola,naziv, davčna številka, status | *Vpiše se naziv firme oziroma ime in priimek ter davčna številka dobavitelja etilnega alkohola, ki bo namenjen za proizvodnjo razkužil. Označi se ustrezen status dobavitelja etilnega alkohola pri čemer se: proizvajalec, uvoznik ali prejemnik etilnega alkohola (npr. imetnik trošarinskega skladišča, pooblaščeni prejemnik, začasno pooblaščeni prejemnik ali prejemnik etilnega alkohola s plačano trošarino v skladu z 29. členom ZTro-1) v Sloveniji opredeli v skladu z določbami ZTro-1.**V primeru, da je vložnik zahtevka hkrati tudi proizvajalec, prejemnik ali uvoznik etilnega alkohola, ki ga bo porabil za proizvodnjo razkužil v to polje vpiše sebe in označi status po ZTro-1 (imetnik trošarinskega skladišča, pooblaščeni prejemnik, začasno pooblaščeni prejemnik ali prejemnik etilnega alkohola s plačano trošarino  v skladu z 29. členom ZTro-1) v okviru katerega si je dobavil etilni alkohol.**V primeru, da vložnik zahtevka predvideva nabavo etilnega alkohola od večjega števila dobaviteljev na zahtevek vpiše vse dobavitelje.* |
| *Na koncu zahtevka se vpiše datum vložitve zahtevka ter ime in priimek odgovorne osebe, ki zahtevek tudi podpiše.* |